Na osnovu članova 39 i 40 Zakona o državnoj imovini (“Službeni list CG“, broj 21/09 i 40/11), Uredbe o prodaji i davanju u zakup stvari u državnoj imovini (“Službeni list CG”, broj 44/10), Odluke Odbora direktora broj 001-9314 od 31.10.2023. godine, Saglasnosti Ministarstva kapitalnih investicija br. 09-348/23-591/2 od 31.01.2023. godine, Aerodromi Crne Gore AD objavljuju:

**I JAVNI POZIV**

**ZA PRIKUPLJANJE PONUDA RADI DAVANJA U ZAKUP 10 (DESET) PARKING STAJALIŠTA ZA PRUŽANJE TAKSI USLUGA NA AERODROMU “PODGORICA”**

**I Zakupodavac**

Akcionarsko društvo za uslužne djelatnosti u vazdušnom saobraćaju “Aerodromi Crne Gore”, Aerodrom Podgorica, Podgorica

**II Predmet javnog poziva**

Davanje u zakup parking stajališta na aerodromu “Podgorica” (katastarska parcela broj 541/12 upisana u listu nepokretnosti broj 2656 KO Golubovci), radi pružanja taksi usluga.

Daje se u zakup:

* **10 (*deset*)** parking pozicija u nedjeljivoj formi koje se nalaze na parkingu za autobuse (na skici označeno kao: 10 taxi pozicija).
* **1 (jedan) prostor od 2m²** u terminalnoj zgradi aerodroma „Podgorica“, u cilju postavljanja dispečerskog pulta sa fiksnom cijenom zakupa od 300 eura + PDV.

**Napomena:** Skica koja označava lokaciju parking pozicija predstavlja prilog i čini sastavni dio ovog Javnog poziva.

**III Rok zakupa**

Rok trajanja zakupa je 24 mjeseca od dana potpisivanja ugovora. Rok zakupa se saglasnošću ugovornih strana može dodatno produžiti na period od 12 mjeseci a najduže do 60 mjeseci ukupno.

**IV Minimalna cijena zakupa**

* Minimalna cijena zakupa parking pozicija iznosi 2.700,00 € (slovima: dvijehiljadesedamstotina eura) + PDV na mjesečnom nivou.

**V Pravo učešća**

Pravo učešća na Javnom pozivu imaju preduzetnici i privredna društva registrovana za obavljanje djelatnosti taksi prevoza koja su tehnički i kadrovski osposobljena da u periodu otvorenosti aerodroma obezbijede:

– 10 (deset) raspoloživih vozila visoke klase iste marke i tipa.

**VI Opšti uslovi**

Pravna lica/Preduzetnici, koja namjeravaju da učestvuju na Javnom pozivu, dužna su da dostave:

1. Izvod iz Centralnog registra privrednih subjekata;
2. Licencu za obavljanje auto taksi prevoza, izdatu od strane nadležnog organa Opštine;
3. Spisak zaposlenih koji bi za Ponuđača obavljali poslove taksi prevoza, pri čemu njihov broj ne može biti manji od 22 (dvadeset dva), a što sve mora biti praćeno sa ugovorima o radu kod Ponuđača za svakog od zaposlenih navedenih u tom pregledu, s tim što ti ugovori moraju biti zaključeni najmanje 1 mjesec prije dana objavljivanja Javnog poziva;
4. Izvod iz licence za obavljanje auto taksi prevoza pojedinačno za svako vozilo kojim će se vršiti taksi prevoz, izdatih od strane nadležnog organa Opštine;
5. Potvrde Mašinskog fakulteta o ispunjavanju tehničkog uslova za obavljanje auto taksi prevoza, pojedinačno za svako vozilo;
6. Kopije saobraćajnih dozvola za svako vozilo sa oznakom TX na registarskim tablicama, a koja moraju biti serijski proizvedena sa najviše pet sjedišta, računajući i sjedište vozača i sa najmanje četvoro vrata, ne starija od 5 godina računajući od dana objavljivanja ovog Javnog poziva;
7. Cjenovnik sopstvenih usluga, koji mora biti vidno istaknut u vozilu i koji treba da se odnosi na vožnju, a ne na putnika i sa naznakom fiksnih iznosa vožnji bar do sljedećih destinacija: Podgorica, Cetinje, Bar, Budva, Kotor, Tivat, Herceg Novi, Ulcinj, Kolašin, Plav, Žabljak, Bijelo Polje, Pljevlja, Skadar, Tirana i Dubrovnik.
8. Izvod iz kaznene evidencije za lica koja će obavljati auto taksi prevoz;
9. Dokaz Osnovnog suda da se protiv lica koja će obavljati auto taksi prevoz ne vodi krivični postupak;
10. Taksi legitimacije;
11. Bezuslovnu i na prvi poziv bez prava protesta naplativu bankarsku garanciju u iznosu od 5.000,00 eura, sa rokom važenja 90 dana od dana objaljivanja ovog poziva, koja predstavlja garanciju u slučaju da izabrani Ponuđač ne zaključi ugovor iz osnova ovog Javnog poziva, odnosno povuče svoju ponudu prije donošenja odluke o dodjeli ugovora **ili** dokaz o uplati depozita u istom iznosu, a koji takođe predstavlja garanciju u slučaju da izabrani Ponuđač ne zaključi ugovor iz osnova ovog Javnog poziva, odnosno povuče svoju ponudu prije donošenja odluke o dodjeli ugovora.

* Ponuđačima koji ne budu izabrani, depozit će se vratiti u roku od 30 dana od dana donošenja Odluke o izboru najpovoljnijeg Ponuđača, dok Ponuđač koji odustane od dostavljene ponude, odbije zaključenje Ugovora o zakupu ili u roku od 8 dana od dana dostave ugovora na potpis, gubi pravo na povraćaj depozita.
* Ponuđači će u ponudi obavezno navesti broj računa na koji će se izvršiti povraćaj depozita.

1. Izjava Ponuđača da uzima u zakup prostor za postavljanje dispečerskog pulta sa fiksnom cijenom zakupa od 300 eura + PDV.
2. Izjava Ponuđača da pristaje na sve uslove predviđene Javnim pozivom.

**VII Obaveze izabranog ponuđača**

Izabrani ponuđač je dužan:

* Da prilikom zaključenja Ugovora o zakupu dostavi obnovljivu, bezuslovnu i bez prigovora naplativu na prvi poziv bankarsku garanciju na iznos od 15.000,00 Eura (slovima: petnaesthiljada eura) koja predstavlja garanciju za dobro izvršenje ugovorenih obaveza;
* Da se pridržava svih zakonskih normi u dijelu aerodromskog poslovanja i da u cjelosti poštuje sve interne pravilnike i procedure Zakupodavca;
* Da o svom trošku obezbijedi specijalističku obuku za zaposlene koji će obavljati taxi prevoz, a koja će se namjenski organizovati nakon sprovedenog kompletnog postupka povodom ovog Javnog poziva, a čemu će prethoditi i neizostavna personalna - bezbjedonosna provjera od strane organa nadležnih za kontrolu pograničnog pojasa;
* Da usluge taxi prevoza pruža redovno u periodu otvorenosti aerodroma za saobraćaj;
* Da sa Zakupcem drugih taxi pozicija i sa Zakupodavcem zaključi i pridržava se Protokola o principima i načinu pružanja taxi usluga, o čijoj sadržini će se Ponuđači obavezno informisati prilikom obilaska parking pozicija koje se daju u zakup.

**Napomena: Cjenovnik usluga taxi prevoza kao i njegove izmjene u toku trajanja ugovora, u konačnom moraju biti odobrene od strane Zakupodavca, te Zakupodavac nikako neće odobriti nerazumno visoke cijene usluga!**

**VIII Prava Zakupodavca**

* Zakupodavac zadržava pravo da Ugovorom o zakupu koji će zaključiti sa izabranim ponuđačem, dodatno precizira prava i obaveze ugovornih strana, a sve shodno Zakonu o obligacionim odnosima i drugim važećim propisima Države Crne Gore.
* Ukoliko izabrani Ponuđač ne zaključi Ugovor o zakupu u roku od 15 dana od dana dostave ugovora na potpis, Zakupodavac zadržava pravo da pristupi zaključenju ugovora sa sljedeće rangiranim Ponuđačem.
* Zakupodavac zadržava pravo da u slučaju izvođenja radova odnosno rekonstrukcije površina koje su predmet zakupa, može Zakupcu ponuditi alternativni prostor ili donijeti Odluku o mirovanju prava i obaveza iz Ugovora o zakupu.

**IX Obilazak lokacija koji su predmet zakupa**

* Zainteresovani ponuđači imaju mogućnost da uz prethodnu najavu izvrše neposredni obilazak lokacija, koji se daju u zakup, svim radnim danima, do dana otvaranja ponuda, a u periodu od 08h do 12h.
* Zainteresovani ponuđači su dužni najaviti dolazak njihovog ovlašćenog lica radi obilaska predmetnih prostora najkasnije 24 časa ranije.
* Kontakt osoba za najavu iz prethodnog stava i sve druge informacije je:

Goran Otašević, e-mail: [goran.otasevic@apm.co.me](mailto:goran.otasevic@apm.co.me), br. tel. +382 20 444 236.

**X Odlučivanje o izboru Ponuđača**

Definitivan odabir najpovoljnijeg Ponuđača biće izvršen najkasnije u roku od 15 dana od dana javnog otvaranja ponuda. Ponuđač ima pravo prigovora na Odluku o izboru najpovoljnijeg ponuđača Komisiji za sprovođenje postupka u roku od 5 dana od dana dobijanja obavještenja o rezultatima Javnog poziva.

Odluka Komisije na prigovor je konačna.

Nakon isteka roka za podnošenje prigovora, odnosno kada Odluka o izboru najpovoljnijeg Ponuđača za prikupljanje ponuda radi davanja u zakup parking stajališta za pružanje taksi usluga na aerodromu „Podgorica“ postane konačna, pristupiće se proceduri zaključivanja ugovora sa odabranim Ponuđačem.

**XI Kriterjum za izbor najpovoljnije ponude**

Vrednovanje/rangiranje uredno prispjelih i kompletnih ponuda biće izvršeno isključivo u odnosu na finansijski kriterijum:

* Najveća ponuđena cijena 100 bodova.

**XII Dostavljanje ponuda**

Ponude se dostavljaju najkasnije do 24.11.2023. godine do 11:00 časova. Ponude se dostavljaju neposredno na arhivi Aerodroma „Podgorica“, na adresu: „Aerodromi Crne Gore“ AD Podgorica, Aerodrom „Podgorica“, 81000 Podgorica.

Ponude se predaju u zatvorenoj koverti sa naznakom:

**„Ponuda po I Javnom pozivu za zakup 10 (deset) parking stajališta za pružanje taksi usluga“, NE OTVARATI PRIJE JAVNOG OTVARANJA.**

**XIII Napomene**

* Neblagovremene ponude se neće razmatrati a nepotpune ponude automatski će se smatrati neispravnim;
* Dokumenta je potrebno dostaviti u originalu ili u ovjerenoj kopiji, ne starija od 30 dana od dana otvaranja ponuda.
* Svaka tražena izjava mora biti potpisana od strane ovlašćenog lica i ovjerena pečatom Ponuđača.

**XIV Otvaranje ponuda**

Javno otvaranje ponuda izvršiće se 24.11.2023. godine ,sa početkom u 11:15 časova u prostorijama Aerodroma Podgorica, i istom mogu prisustvovati ovlašćeni predstavnici ponuđača ili njihovi punomoćnici uz priloženo potpisano i ovjereno punomoćje isključivo u formi originala, o čemu se ovim putem obavještavaju ponuđači, pa im se druga obavještenja neće slati.

**“Aerodromi Crne Gore”AD**